stanford-oval/wikipedia huggingface dataset:
Edenian
חברי הלהקה

מקס "Eternal Tom" מולודסטוב - סולן, גרואלינג, גיטרה חשמלית, קלידים, תכנות תופים, הלחנה וכתיבת המילים
ולרי שודנסטובה - סולנית סופרן / שירה נשית
גאורג מוראטי - סולן בהופעות חיות
דמיטרי קובאל - גיטרה
אלכסי ז'ורבה - גיטרת בס
Live in Bucketheadland

Live in Bucketheadland (מאנגלית: הופעה בבאקטהדלנד) הוא אלבום ההופעה הראשון של הגיטריסט באקטהד. האלבום יצא לאור ב-9 בפברואר 2019, אך הוקלט בהופעות שהתקיימו בשנים 2017–2018.
הוצאה לאור

בשנת 2019 הוציא באקטהד את האלבום בשלושה פורמטים שונים: תקליטור, תקליט וקובץ להורדה דיגיטלית.
בשנת 2020 הוציא לאור גרסת DVD חתומה של האלבום במהדורה מוגבלת.
שם האלבום

שם האלבום מהווה אזכור לעטיפת אלבום הבכורה של באקטהד, Giant Robot, בו נראה צילו הענק מכסה מבנה בשם "Bucketheadland". בנוסף, מהווה שם האלבום אזכור לשיר השני באותו אלבום, "Welcome to Bucketheadland".
שירי האלבום

"Toy Store" - בגרסתו המקורית באלבום Giant Robot, נשא השיר את השם "Buckethaed's Toy Store". באלבום זה שם השיר קוצר ל-"Toy Store".
"The Embalmer" - שיר שמעולם לא הוקלט באולפן על ידי באקטהד, והופץ לראשונה בגרסת הופעה באלבום הנ"ל.
"Botnus" - שיר שבוצע במקור על ידי באקטהד יחד עם הזמר אפרם סקולס במסגרת הפרויקט "Buckethead & Friends". באלבום זה בוצעה גרסה אינסטרומנטלית של השיר.
"Slaw" - בגרסתו המקורית באלבום Giant Robot, נשא השיר את השם "?Want Some Slaw". באלבום זה שם שיר קוצר ל-"Slaw"
רשימת השמעה

כל השירים נכתבו והולחנו על ידי באקטהד.
| מס' | שם | אלבום מקורי | משך |
| --- | --- | --- | --- |
| 1. | Welcome to Bucketheadland  | Giant Robot | 4:56 |
| 2. | Toy Store  | Giant Robot | 6:46 |
| 3. | Griffin's Spike  | 3 Foot Clearance | 3:40 |
| 4. | The Embalmer  | Live in Bucketheadland | 4:13 |
| 5. | Ghost Host  | Decoding the Tomb of Bansheebot | 3:12 |
| 6. | Botnus  | Enter the Chicken | 4:11 |
| 7. | Night of the Slunk  | Monsters & Robots | 6:36 |
| 8. | Lebrontron  | It's Alive | 5:11 |
| 9. | Slaw  | Giant Robot | 5:20 |
| משך כולל: | משך כולל: | משך כולל: | 44:06 |
אבירם הלוי

| --- | --- |
אין תמונה חופשית
 לידה:  8 בדצמבר 1957 (בן 66)
 מדינה:  ישראל 
 
אבירם הלוי (נולד ב-8 בדצמבר 1957) הוא סופר ומחבר ספרי עיון ישראלי.
ביוגרפיה

הלוי נולד וגדל בכפר יהושע. הוא התגייס לצה"ל באוגוסט שנת 1976 והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. בהמשך עבר קורס קציני חי"ר ולאחר סיומו, בשנת 1978 התמנה למפקד צוות ביחידה. הלוי נטל חלק בפעילות המבצעית החשאית של היחידה והשתתף בפעולת ההשתלטות בפיגוע במשגב עם, ונפצע מאש המחבלים. בהמשך לחם במלחמת לבנון הראשונה, ושימש כמפקד הפלגה הייעודית וכסגן מפקד היחידה. ב-1989 לקח חלק במבצע עלם חמודות. בשירות המילואים הגיע לדרגת סא"ל.
לאחר פרישתו הקים חברה בתחום הסייבר וכתב מספר ספרי עיון.
ספריו

אבנר שור, אבירם הלוי, בשיתוף טל בשן, האש והדממה - סיפורו של יוחאי בן־נון, מייסד שייטת 13, הוצאת כתר, 2017
אבנר שור, אבירם הלוי, סיירת מטכ"ל- המבצעים הגדולים של היחידה, עורך: יואב קרן, הוצאת ידיעות ספרים, 2020
אבנר שור, אבירם הלוי, חקה, ידיעות ספרים, 2022.
הערות שוליים

↑   גיל טבת, "סיירת מטכ"ל" מציג תמונה חלקית ולא מעודכנת של יחידת העלית, באתר הארץ, 27 באוגוסט 2020.
↑  אורי שבתאי, קצין וג'נטלמן, באתר ישראל היום, 14 במרץ 2012.
↑  אבנר שור ואבירם הלוי, סיירת מטכ"ל- המבצעים הגדולים של היחידה, הוצאת ידיעות ספרים, 2020, עמוד 233.
↑  אבנר שור ואבירם הלוי, סיירת מטכ"ל- המבצעים הגדולים של היחידה, הוצאת ידיעות ספרים, 2020, עמוד 258.
↑  אבנר שור ואבירם הלוי, סיירת מטכ"ל- המבצעים הגדולים של היחידה, הוצאת ידיעות ספרים, 2020, עמוד 263.
↑    גל פרל פינקל, ‏אי של מצוינות: מבצעי סיירת מטכ"ל שנשכחו, בעיתון מקור ראשון, 11 בספטמבר 2020.
| --- | --- |
בקרת זהויות :  NLI: 987007576292505171  VIAF: 36147266642235481044   WorldCat (עם VIAF): 36147266642235481044
I Ain't No Quitter

I Ain't No Quitter הוא סינגל שהוקלט על ידי הזמרת-יוצרת הקנדית שאניה טוויין. השיר יצא לאור ב-2 במאי 2005, על ידי חברת התקליטים מרקורי רקורדס, כסינגל השלישי והאחרון מתוך אלבום הלהיטים הראשון של טוויין, Greatest Hits.
עם יציאתו נכנס השיר אל המקום ה-22 במצעד הרשמי של קנדה.
רקע וכתיבה

בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי.
השיר יצא כסינגל על גבי תקליטור בבריטניה, ומאוחר יותר יצא על גבי תקליטור גם בגרמניה.
וידאו קליפ

הווידאו קליפ המלא שיצא עבור השיר צולם בטיחואנה שבמקסיקו. הקליפ צולם במרץ 2005, והופץ ב-5 במאי 2005. כמו כן, ביים את הקליפ הבמאי ויין אישם, אשר ביים עבור טוויין את הקליפ של הסינגל הקודם שלה, "Don't!".
נכון לספטמבר 2019, מונה הצפיות של הקליפ עומד על כ-15 מיליון צפיות.
ביקורות

מגזין בילבורד סקרו את השיר וטענו שהוא שיר ש"עוצב לרחבת הריקודים", אך כולל גם שורשי קאנטרי
מיקומי שיא

|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 45 |  |
|  קנדה | קנדה הוט 100 | 22 |  |
הערות שוליים

1 2  Shania Twain - I Ain't No Quitter, Discogs (באנגלית)
1 2  Shania Twain - I Ain't No Quitter, Discogs (באנגלית)
↑  "Hits of the World" (PDF). Billboard. August 20, 2005. Retrieved May 3, 2017.
↑  Shania Twain - Whose Bed Have Your Boots Been Under, Discogs (באנגלית)
↑  Shania Twain - The Woman In Me (Needs The Man In You), Discogs (באנגלית)
1 2  Shania Twain – I Ain't No Quitter (באנגלית), נבדק ב-2019-09-16
1 2  Shania Twain - I Ain't No Quitter, נבדק ב-2019-09-16
↑  Shania Twain - Don't! (Official Music Video), נבדק ב-2019-09-16
↑  מתוך ביקורת סינגלים של מגזין בילבורד. 21 במאי 2005
| שאניה טוויין |
| --- | --- | --- |
| דיסקוגרפיה • וידאוגרפיה • פרסים ומועמדויות | דיסקוגרפיה • וידאוגרפיה • פרסים ומועמדויות |  |
| אלבומי אולפן | Shania Twain • The Woman in Me • Come On Over • Up! • Now • Queen of Me |  |
| אלבומי הופעה | Still the One: Live from Vegas |  |
| אלבומי אוסף | The Complete Limelight Sessions • Greatest Hits • Not Just a Girl (The Highlights) |  |
| אלבומי וידאו | Shania Twain Live • The Platinum Collection • The Specials • Up! Live in Chicago • Up! Close and Personal • Still the One: Live from Vegas |  |
| סיבובי הופעות | Come On Over Tour • Super Bowl XXXVII halftime show • Up! Tour • Shania: Still the One • Rock This Country Tour • Now Tour • Let's Go! • Queen of Me Tour |  |
| טלוויזיה וקולנוע | "למה לא? עם שאניה טוויין" • "טריידינג פיינט" • "להאמין בך" |  |
| ערכים קשורים | "שאניה: חיים בשמונה אלבומים" • מרכז שאניה טוויין • רוברט ג'ון "מאט" לאנג |  |
| שאניה טוויין – סינגלים |
| --- | --- | --- |
| Shania Twain | "What Made You Say That" • "Dance with the One That Brought You" • "You Lay a Whole Lot of Love on Me" |  |
| The Woman in Me | "Whose Bed Have Your Boots Been Under?" • "Any Man of Mine" • "The Woman in Me (Needs the Man in You)" • "(If You're Not in It for Love) I'm Outta Here!" • "You Win My Love" • "No One Needs to Know" • "Home Ain't where His Heart Is (Anymore)" • "God Bless the Child" |  |
| Come On Over | "Love Gets Me Every Time" • "Don't Be Stupid (You Know I Love You)" • "You're Still the One" • "From This Moment On" • "When" • "Honey, I'm Home" • "That Don't Impress Me Much" • "Man! I Feel Like a Woman!" • "You've Got a Way" • "Come On Over" • "Rock This Country!" • "I'm Holdin' On to Love (To Save My Life)" |  |
| Up! | "I'm Gonna Getcha Good!" • "Up!" • "Ka-Ching!" • "Forever and for Always" • "Thank You Baby! (For Makin' Someday Come So Soon)" • "She's Not Just a Pretty Face" • "When You Kiss Me" • "It Only Hurts When I'm Breathing" |  |
| Greatest Hits | "Party for Two" • "Don't!" • "I Ain't No Quitter" |  |
| Now | "Life's About to Get Good" • "Swingin' with My Eyes Closed" • "Who's Gonna Be Your Girl" • "We Got Something They Don't" |  |
| Queen of Me | "Waking Up Dreaming" • "Giddy Up!" |  |
| שירים אחרים | "Shoes" • "Today Is Your Day" • "Endless Love" • "Forever and Ever, Amen" • "Unhealthy" |  |
I Admit

| --- | --- |

 שיר בביצוע אר קלי
 יצא לאור:  23 ביולי 2018
 פורמט:  הזרמת מוזיקה 
 סוגה:  R&B עכשווי 
 שפה:  אנגלית
 אורך:  19:11
 חברת תקליטים:  UsNvrThem
 כתיבה:  אר קלי, רפאל ראמוס אוליברה
 לחן:  אר. קלי 
 הפקה:  קלי, נוק
 
I Admit (בעברית: אני מודה) הוא שיר של הזמר אר קלי אשר יצא לחשבון הסאונדקלאוד שלו ב-23 ביולי 2018. שיר מתייחס להאשמות נגדו שהיו באותה תקופה על קיום יחסי מין עם קטינות והתעללות בנשים. השיר נכתב על ידי קלי עצמו ורפאל ראמוס אוליברה והופק על ידי קלי עצמו ונוק. השיר נוצר בעקבות כתבה שהתפרסמה באתר "BuzzFeed News" ובה נכתב כי לפי עדויות שונות הזמר מנהל "כת מין" ואף בעקבות מספר נשים אשר התראיינו לתקשורת טענו כי הזמר ניצל אותם מינית עוד כשהיו קטינות ואף התעלל בהם פיזית ונפשית. במהלך השיר שאורכו ב-19 דקות הזמר מודה במספר דברים ביניהם בבעיית הדיסלקסיה שלו, בעובדה כי בגד בנשים שהיה איתן ובכך שעבר בעצמו אונס. אם כי קלי הכחיש בשיר את הטענות נגדו על כך שהוא התעלל בבנות זוגותיו וקיים יחסי מין עם קטינות.
השיר ספג ביקורות שליליות. המבקרים טענו כי השיר מגוחך ושהוא אינו מפריך את ההאשמות הפליליות נגד הזמר. תוכן השיר הושווה לספר אילו עשיתי זאת: וידויו של רוצח ולסדרה "Trapped in the Closet" בה שיחק קלי עצמו ואף כתב והפיק את הסדרה. המבקרים מתחו ביקורת על כך שבשיר קלי יותר מתגונן מאשר מודה בטעויותיו. בעקבות השיר שחררו אשתו לשעבר אנדראה קלי ואחיו קארי קלי שיר תגובה המפריך את טענותיו של קלי בשיר ומציג נגדו טענות חדשות. גם שיר זה הוביל לבאזז תקשורתי. בעקבות הטענות נגד קלי
תנועת Time's Up קראה להחרים את המוזיקה של הזמר.
רקע והפצה

ביולי 2017 העיתונאי ג'ים דרוגטיס כתב מאמר עבור אתר "BuzzFeed News" המפרט שלוש חקירות משפטיות לאחר ששלוש משפחות הגישו תלונה נגד הזמר על כך שהוא חטף לכאורה את בנותיהן לאחר שהוא ביסס את מערכת היחסים שלו איתן. במאמר קלי הואשם בניהול כת ואף כלל גם עדויות מטעם שלושה אנשים אשר מקורבים לזמר, עם זאת קלי עצמו וגם אותן בנות שסביבן עסק המאמר דחו את הטענות.
עוד ב-2015 נוצרה תנועת להשתיק את אר קלי אשר נוצרה כתוצאה ממספר בנות שהתראיינו לתקשורת וענו כי קלי ניצל אותן מינית ואת התעלל בהן. התנועה יצאה להפנות כנגד קלי על כך שצריך להחרים את ההופעות שלו ולגרש אותו מחברת התקליטים שלו. כתוצאה מפרסום המאמר גם התת-עמודה "Women of color" של עמותת Time's Up תמכה בתנועה.
על פי מאמר שפורסם במגזין "The Root" לחברת התקליטים של קלי RCA ולחברה שמעליה סוני מיוזיק ולגופים נוספים כמו אפל מיוזיק, טיקטמאסטר וספוטיפיי בבקשה לסיים את היחסים העסקיים שלהם עם קלי. בסופו של דבר בעקבות עליית הסדרה לשרוד את אר קלי RCA פיטרו את קלי מהחברה וספוטיפיי הסירו את המוזיקה שלו מהפלייליסטים שלהם ואף שדרני רדיו הפסיקו לנגן שירים שלו. ספוטיפיי למעשה הסירו את המוזיקה של קלי מהפלייליסטים שלהם עוד במאי אותה שנה בעקבות חוק "תוכני הסתה ושנאה" אך כחודש לאחר מכן החוק בוטל לאחר שמספר מוזיקאים ובניהם קנדריק לאמר האשימו את ספוטיפיי בצנזורה.
השיר יצא לחשבון הסאונדקלאוד של יוליוס דרינגטון, מנכ"ל חברת התקליטים AudioDream ב-23 ביולי 2018. חברת התקליטים של קלי RCA לא אישרה את מעורבותה בשיר. על מנת לקדם את השיר הפיץ קלי פוסט עם הכיתוב "היום הוא היום שלו חיכיתם" בכל החשבונות שלו ברשתות החברתיות.
בינואר 2019 שוחררה הסדרה "לשרוד את אר קלי" אשר מציגה עדויות של נשים רבות אשר טוענות כי קלי קיים איתם יחסי מין עוד שהיו קטינות, התעלל בהם פיזית ורגשית ובתמורה לכך הבטיח להם דברים שלא קיים. כתוצאה מכך הרתאיין קלי לתוכנית הבוקר של CBS. במהלך הריאיון שאל המראיין האם השיר הוא הדרך שלו להתדוודות על אותן האשמות. בתגובה קלי אמר: "לשאלה הזו אין שום היגיון, לא ביצעתי שום עבירה, אבל מה שאני אומר זה: השיר מבטא את רגשותיי לגבי הדברים שעברתי. אם אתה מקשיב לזה, אתה יכול לשמוע בדיוק מה שאני מודה".
מילים

בשיר מודה קלי במספר דברים שונים הקשורים לחייו, בין היתר בעובדה שהוא נשר מבית ספר ולא הלך לכנסייה. הוא מודה בשיר כי הוא סובל מדיסלקסיה ולכן הוא לא היה יכול לקרוא את חוזה ההקלטות שלו כמו שצריך מה שגרם לו להפסיד הרבה כסף על המוזיקה שלו, מה שבין היתר גרם לו להיכנס לחובות של 20 מיליון דולר. לאחר מכן הוא מודה כי הוא אכן בגד בבנות הזוג שלו ואף נהג ללכת באופן קבוע למועדוני חשפנות. בנוסף הוא גם הודה כי נאנס בגיל צעיר על ידי קרובת משפחה מבוגרת יותר ופירט על דברים שדיבר עליהם בסרט הביוגרפי שלו.
אך למרות זאת קלי לא הודה בשום מעשה פלילי שיוחס אליו בשיר. קלי הכחיש את ההאשמות מיוחסות לו על אלימות במשפחה, ניהול כת מין ופדופיליה. בנוסף הוא הכחיש את ההאשמות אשר יוחסו לו ב-2001 על צילום קלטת מין עם קטינה. אם כי קלי הודה כי הוא אוהב לקיים יחסי מין מרובים עם נשים צעירות ומבוגרות אך אף אחת מהן לא הייתה קטינה. בנוסף הוא גינה את העיתונאי שפרסם את המאמר עליו לראשונה על כך שהוא מנסה לעשות כסף על חשבונו ואף גינה מוזיקאים כמו ג'ון לג'נד, סטיב הארווי וטום ג'וינר על סירובם להגן עליו בפומבי.
בנוסף הוא התייחס לתנועת "להשתיק את אר קלי" כאשר הוא שר "רק אלוהים יכול להשתיק אותי". הוא מביע תמיכה בנשים אך הוא טוען כי ניסו להוציא אותו "כמו ביל" (בהתייחס לביל קוסבי כאשר הואשם בתקיפה מינית באותה שנה). קלי מסיים את השיר במשפט "תפסיקו לעזאזל להתערב בחיים שלי" ואמר כי הוא מהווה מודל לחיקוי עבור הצעירים בשיקגו (בהתייחס לעובדה שנולד שם).
תגובות

העיתונאי אשר חשף את הפרשה לראשונה ב-2017 טען כי המאמר שהוא כתב אינו שקרי ושהוא עדיין מקבל פניות מקורבנות של קלי שמאשרות את הדברים שהיו כתובים במאמר. הוא טען כי "אתה לא עיתונאי או בן אדם אם אתה מקבל את השיחות האלה ולא עושה את העבודה שלך."
אשתו לשעבר של קלי, אנדראה קלי הוציאה שיר תגובה לשיר ב-24 ביולי בחשבון האינסטגרם שלה. בשיר שלה טוענת אנדראה כי קלי התעלל בה פיזית והזניח את ילדיהם ושאם אימו הייתה בחיים היא הייתה מזועזעת ממעשיו. בנוסף היא גם האשימה אותו בכך שהכה את ילדיהם ואמרה כי הוא צריך לקבל עזרה מקצועית.
אחיו של קלי, קארי קלי פרסם שיר תגובה משלו ב-3 באוגוסט בשם "I Confess". בשיר קארי מתייחס לטענה של אר קלי על כך שהוא נטש אותו. בנוסף הוא מגנה את ההתנהגות שלו ומתייחס לווידוי של אחת המנשים בפרשה שטענה כמה חודשים לפניי כן כי קלי העביר לה זיהום בזמן שקיימו יחסי מין. בנוסף הוא גם מספר כי קלי קיים יחסי מין עם גברים.
תנועת טוויטר שחור הביע ביקורת שלילית כלפי השיר ותומכים רבים בתנועה הביעו גם הם סלידה מהשיר. גם הראפר טאליב קוולי נתן ביקורת שלילית כלפי השיר כאשר אמר כי "חוסר המודעות העצמית שלו היא זוועה". המוזיקאי קווסטלאב הגיב גם הוא בשלילה על השיר כאשר כתב "אני רוצה את 19 הדקות שלי בחזרה". אורוניק אודליי אשר הייתה ממייסדות תנועת להשתיק את אר קלי לעגה לשיר וקראה לו "המנון סקס לגיוס תרומות בן 19 דקות" ואמרה כי השיר הוא הישג של התנועה. בנוסף אמר כי התנועה תמשיך לפעול על מנת לבטל את כל המופעים שנשארו לקלי.
ג'ודי עומאר, הדוברת של הרשת הלאומית לאונס, התעללות וגילוי עריות מתחה ביקורת על מילות השיר ואמרה כי "חוקים הם אינם דעות". עורך הדין המייצג את משפחה של ג'ויסלין סאבאג', אחת הנשים מתח ביקורת על ניסיון של קלי "לשנות את הנרטיב" ודרש לשחרורה של ג'ויסלין.
ביקורות

הרבה מהמבקרים כינו את השיר כניסיון "להטריל". אליזה וונשל מהפינגטון פוסט ציינה את הדמיון בין השיר לספר אילו עשיתי זאת: וידויו של רוצח אודות או. ג'יי. סימפסון. סטריאו ויליאמס מ-"The Daily Beast" תיאר את השיר כ"20 דקות של הסתובבות הגנתית" ושקלי "ממסמר את עצמו לצלב". בנוסף הוא טען כי הוא מנצל את הדיסלקסיה שלו ואת האונס שעבר כדי לצייר את עצמו כקורבן.
האנה ג'ורגיס מהאטלנטיק השוותה את השיר לאופרת הראפ של הזמר "Trapped in the Closet" ואף אמרה טענה כי מילות השיר מציגות "רחמים עצמיים", את "חטא ההיבריס" ואף מתחקה ביקורת על כך שקלי לא פנה לקורבנות באופן ישיר וכי הוא שם את עצמו בעמדת הגיבור ולא את הקורבנות בפרשה.
אן דריק גאלו מ-The Outline ראתה את השיר כ"שיר רע" וכ"הצהרה ארוכה של 20 דקות על מנת להציל את הקריירה הגוססת שלו". בנוסף היא אמרה שהשיר מראה כי קלי כבר לא "בלתי מנוצח". מייקל ארקנו מרולינג סטון טען כי קלי השתמש בטראומה שלו כתירוץ למה שעשה. ליילה אטצ'פיני מ-Broadly אמרה כי השיר הוא "ניסיון מוזר לצבור קצת אהדה מהציבור בתקווה שזה יכול לעזור לקלי להיות לא אשם בפשעים שביצע כנגד נשים ונערות אך נראה כי השיר לא השיג את האפקט הרצוי".
הערות שוליים

↑  ISWC: Portal, iswcnet.cisac.org
↑  R Kelly denies sexual abuse allegations in 19-minute song I Admit, the Guardian, ‏23 ביולי 2018 (באנגלית)
↑  Sam Sodomsky, R. Kelly Addresses Sex Cult Allegations, Spotify Policy in 19-Minute New Song, Pitchfork (באנגלית)
↑  ACE Repertory, www.ascap.com
↑  Daniel Kreps, Daniel Kreps, R. Kelly Addresses Sex Cult Allegations, Spotify Ban on 19-Minute Song 'I Admit', Rolling Stone, ‏24 ביולי 2018 (באנגלית)
1 2  Lindsey Ellefson CNN, R. Kelly answers his critics with a 19-minute song, 'I Admit', CNN
↑  R Kelly’s 19-minute mea culpa ‘I Admit’, dissected and analysed, NME, ‏2018-07-25 (באנגלית)
↑  Izadi, Elahe. "R. Kelly addresses sexual misconduct allegations in a new 19-minute song called 'I Admit'". Washington Post (באנגלית אמריקאית). נבדק ב-2021-04-11.
↑  R. Kelly Is Holding Women Against Their Will In An Abusive “Cult,” Parents Told Police, BuzzFeed News (באנגלית)
↑  "R Kelly denies holding several women in 'abusive cult'". BBC News (באנגלית בריטית). 2017-07-18. נבדק ב-2021-04-11.
↑  Jem Aswad, Jem Aswad, Parents Accusing R. Kelly of Holding Daughters in Abusive ‘Cult’ to Hold Press Conference, Writer Says, Variety, ‏2017-07-17 (באנגלית)
↑  Women of Color of Time's Up Join #MuteRKelly Campaign, Billboard (באנגלית)
↑  Time's Up, Women of Color Within Time’s Up Join #MuteRKelly Protest, The Root (באנגלית)
↑  Coscarelli, Joe (2018-05-10). "Spotify Pulls R. Kelly and XXXTentacion From Playlists, Stirring a Debate". The New York Times (באנגלית אמריקאית). נבדק ב-2021-04-11.
↑  "Spotify Plans to Change XXXTentacion Policy After Outcry". Bloomberg.com (באנגלית). 2018-05-24. נבדק ב-2021-04-11.
1 2  Jem Aswad, Jem Aswad, R. Kelly Responds to Sexual Misconduct Allegations in 19-Minute Song ‘I Admit’, Variety, ‏23 ביולי 2018 (באנגלית)
↑  היכנס/י לפייסבוק, באתר Facebook
↑  https://twitter.com/rkelly/status/1021384575388446721, Twitter
↑  Login • Instagram, www.instagram.com
↑  The Gayle King Interview with R. Kelly, www.cbsnews.com (באנגלית)
↑  R. Kelly Appears to Hit Back at Sexual Assault Allegations in 19-Minute 'I Admit' Track: Listen, Billboard (באנגלית)
↑  We Listened to R. Kelly's New 19-Minute Song, 'I Admit,' So You Don't Have to, The Grapevine (באנגלית)
↑  Charisse Jones, R. Kelly says he's too broke to pay taxes and maybe even child support. Do you believe him?, USA TODAY (באנגלית)
↑  R. Kelly Says He's 'Made Some Mistakes' on 19-Minute Track, Time
↑  R. Kelly's Victimhood Doesn't Excuse His Alleged Sexual Misconduct, www.vice.com (באנגלית)
↑  A Defense Attorney Listened to R. Kelly's 19-Minute Song 'I Admit.' This Is What She Thinks, Time
| --- | --- |
בקרת זהויות :  MusicBrainz release group: 4a3520fe-8793-4a6e-8133-c2824a74a093
Trace Tropical

| --- | --- |

סמליל הערוץ
 פרטי הערוץ
 מדינה:  צרפת
 תאריך השקה:  12 בפברואר 2009
 בעלות:  Trace Partners
 שפה:  צרפתית
 שיטת שידור:  IPTV, DVB-C
 www.trace.tv/fr/tropical
Trace Tropical הוא ערוץ טלוויזיה צרפתי הנמצא בבעלות חברת Trace Partners. הערוץ משדר מוזיקה, החל מפברואר 2009. הערוץ משדר קליפי מוזיקה טרופית כמו קונצרטים, ראיונות ודוקומנטורה. הוא זמין בכבלים, בלוויין ובשירותי IPTV.
היסטוריה > 2009

ערוץ Trace Tropical הושק.
הערוץ זוכה בתואר ערוץ הטלוויזיה הטוב ביותר בידי Hot Bird TV Awards.
היסטוריה > 2010

ב-15 בדצמבר 2010 משנה הערוץ את הזהות החזותית שלו, ומוסיף את הסיסמה "אנחנו אוהבים מוזיקה טרופית".
היסטוריה > 2014

ב-9 בינואר 2014, הערוץ הפסיק לשדר על פלטפורמת Canalsat בצרפת.
סלוגנים

2009-2011: טמפו חם.
מאז 2011: אנחנו אוהבים מוזיקה טרופית.
תוכניות

Playlist
Tropical hit 10/30
Latino 10
Zouk 10
Reggae 10
Hit Jamaican 10
Club Hit 10
Special
Live
Party
New
"Soca 10"
"Hits and Lyrics"
ראו גם

Trace Urban
Trace Sport Stars
הערות שוליים

↑  Hot Bird TV Awards (ארכיון)
SDS (מערכת לוויינים)

תיאור לוויין SDS 1
SDS, ‏ Satellite Data System (מערכת מידע לוויינית) היא מערכת לוויינים שמופעלת על ידי ארצות הברית. הלוויינים מהווים תחנת ממסר להעברת מידע מלווייני צילום מתקדמים מסדרה KH-11 KENNEN וסדרת  Lacrosse. בנוסף לכך הם איפשרו תקשורת אמינה בין יחידות שונות של חיל האוויר של ארצות הברית.
הלוויינים מופעלים במסלול אליפטי עם מרחק מכדור הארץ 300-39,000 ק"מ במטרה לאפשר תקשורת אמינה עם תחנות באזור הקוטב. המערכת הפעילה כוללת 2 לוויינים במסלול אליפטי ו-2 לוויינים במסלול גאוסטציונרי.
כל הלוויינים נבנו ביוז איירקראפט.
לווייני הדור הראשון כללו 12 ערוצי תקשורת. משקלם היה כ-630 ק"ג. הם היה מצוידים בפאנל סולארי וסוללה חשמלית שהיו יכולים לספק 980 ו"ט. השיגורים בוצעו בשנים 1976–1987 מבסיס חיל האוויר ונדנברג בעזרת משגר טיטן 3B. מטיפוס זה שוגרו 7 לוויינים.
לווייני הדור השני כללו גם יכולת תקשורת ב-K band. הספק הלוויין גדל ל-1238 ו"ט ומשקלו ל-2,335 ק"ג. חלק מהלוויינים הוצבו במסלול על ידי מעברות חלל בטיסות STS-28, STS-38 ו-STS-53. לוויין נוסף שוגר מנמל החלל קייפ קנוורל בעזרת משגר טיטן 4. השיגורים בוצעו בשנים 1989–1996
בשנת 1998 החלו שיגורים של הדור השלישי. שיגורים אלו בוצעו מנמל החלל קייפ קנוורל. החל מדור זה ללוויין ניתן שם ייעודי.
שיגורי לוויינים (דור השלישי)

| 0 | 1 | 2 | 3 |
| --- | --- | --- | --- |
| תאריך שיגור | לוויין | מיקום שיגור, משגר | הערות |
| 29 בינואר 1998 | USA-137 | נמל החלל קייפ קנוורל  אטלס 2 | Capricorn, מסלול מולניה |
| 6 בדצמבר 2000 | USA-155 | נמל החלל קייפ קנוורל  אטלס 2 | Great Bear, מסלול גאוסטציונרי |
| 11 באוקטובר 2001 | USA-162 | נמל החלל קייפ קנוורל  אטלס 2 | Aquilla, מסלול גאוסטציונרי |
| 31 באוגוסט 2004 | USA-179 | נמל החלל קייפ קנוורל  אטלס 2 | Nemesis, מסלול מולניה |
| 10 בדצמבר 2007 | USA-198 | נמל החלל קייפ קנוורל  אטלס 5 | Scorpius, מסלול מולניה |
| 11 במרץ 2011 | USA-227 | נמל החלל קייפ קנוורל  דלתא 4 | Gryphon, מסלול גאוסטציונרי, החליף USA-155 |
| 20 ביוני 2012 | USA-236 | נמל החלל קייפ קנוורל  אטלס 5 | מסלול גאוסטציונרי, Drake, החליף USA-162 |
| 22 במאי 2014 | USA-252 | נמל החלל קייפ קנוורל  אטלס 5 | מסלול גאוסטציונרי |
| 28 ביולי 2016 | USA-269 | נמל החלל קייפ קנוורל  אטלס 5 | מסלול גאוסטציונרי, Spike |
| 15 באוקטובר 2017 | USA-279 | נמל החלל קייפ קנוורל  אטלס 5 | מסלול גאוסטציונרי |
SDI

SDI (ראשי תיבות באנגלית של: Software-defined infrastructure) או תשתית מוגדרת תוכנה היא הגדרה של תשתית מחשוב טכנית לחלוטין בשליטת תוכנה ללא התערבות  ידנית. היא פועלת באופן חופשי, ללא תלות ספציפית בחומרה והיא ניתנת להרחבה על ידי תכנות.
בגישת ה-SDI, דרישות התשתית של היישום מוגדרות באופן הצהרתי (הן דרישות פונקציונליות והן לא פונקציונליות) כך שניתן יהיה להפיק אוטומטית חומרה מספקת ומתאימה כדי לעמוד בדרישות אלו.
פריסות אופייניות מצריכות יכולות מחשוב ענן עם רשת מוגדרת תוכנה (SDN) כתנאי ראשוני למערכת SDI.
היתרונות של SDI כוללים בהפחתה או ביטול מאמץ ועלות של תחזוקת תשתיות IT, רשת, וחומרה, מאפשר לחברות להעביר מיקוד לחלקים אחרים של התוכנה, מבטיח עקביות ובמקביל מאפשר הרחבה, פריסה מרחוק באמצעות תצורה ללא זמן השבתה, וכן מאפשר למנף את הכוח של גרסאות כגון git.
יכולות מתקדמות מאפשרות מעבר מתצורה אחת לאחרת ללא השבתה, על ידי חישוב אוטומטי של מערך שינויי המצב בין תצורה אחת לאחרת ומעבר שלב אוטומטי בין כל שלב, וכך להשיג את השינוי המלא באמצעות תוכנה בלבד.
הערות שוליים

↑  "CIO Asia - Drive for innovation boosts demand for software-defined technologies: IDC". CIO Asia (באנגלית). אורכב מ-המקור ב-2016-03-04. נבדק ב-2018-09-11.
↑  "SDI wars: WTF is software defined infrastructure?" (באנגלית). נבדק ב-2018-09-11.
SCS Software

| --- | --- |

 נתונים כלליים
 סוג:  חברה פרטית
 תקופת הפעילות:  1997–הווה (כ־27 שנים)
 מיקום המטה:  פראג 
 משרד ראשי:  פראג, צ'כיה
 ענפי תעשייה:  בידור אינטראקטיבי, משחקי מחשב
 מוצרים עיקריים:  Truck Simulator
 הכנסות:  556,889,000 קורונה צ'כית (נכון ל־2019) 
 רווח תפעולי:  363,618,000 קורונה צ'כית (נכון ל־2019) 
 רווח:  298,456,000 קורונה צ'כית (נכון ל־2019) 
 מנכ"ל:  Pavel Šebor 
 עובדים:  (2019) +150
  
 SCSsoft.com
 
SCS Software היא חברה לפיתוח משחקי וידאו מפראג, צ'כיה. היא ידועה בעיקר בזכות סדרת המשחקים Truck Simulator.
החברה נוסדה בשנת 1997 כחברה פרטית, ומתחילתה תמקדה בפיתוח משחקי מחשב תלת-ממדיים. על כן, החברה יצרה מנוע משחק בשם Prism3D (המבוסס על שפת c++).
החברה מציעה גם שירותי צד שלישי בפיתוח משחקים ומנועי משחק מאז 1999. החברה התחילה עם כ-10 עובדים, ועם העלייה בפופולריות מספרם עלה בהדרגה. (מעל 150 היום).
הערות שוליים

↑  technology, scssoft.com
↑  SCS Software, /truck-simulator.fandom.com/wiki
Edgend

| --- | --- |

 מוקד פעילות:  ישראלישראל
 תקופת הפעילות:  מ-2005
 סוגה:  פרוגרסיב מטאל, פאוור מטאל
 כלי נגינה:  גיטרה, גיטרת בס, קלידים, תופים.
 האתר הרשמי של Edgend
 חברים
 שרון הלחמי אלמוג דוד עזוז בן מטאל רפאל חברוני רמי שלמון
 חברים לשעבר
 אלכס לינצקי פריאל חורש אסף רוזנברג ערן גולדשטיין
אג'נד (Edgend) היא להקת פרוגרסיב פאוור מטאל ישראלית. השם Edgend הוא שילוב של המילים edge ו-end.